medieval-data/medieval-latin-ner-HOME-Alcar-sents huggingface dataset:
Nouerit uniuersitas uestra quod , cum questio uerteretur inter ecclesiam Sancti Nichasii Remensis ex una parte et prouisorem Male Domus 4 in territorio de Ceris site ex altera que pertinet ab Hospitale super decimis maioribus et minutis eiusdem domus quas ecclesia Sancti Nichasii repetebat a predicta domo ; tandem abbas et conuentus dicte ecclesie et prouisor domus iamdicte , mediantibus bonis uiris pro bono pacis amicabiliter in nos compromiserunt sub pena XX librarum quod nostro starent arbitrio uel compositioni ; nos autem , ueritate super hoc diligenter inquisita in forma compositionis protulimus quod dicta domus pro omnibus terris cultis et incultis quas tunc possidebat tenetur reddere infra festum sancti Martini , singulis annis , pro omnibus decimis maioribus et minutis ecclesie Sancti Nichasii XU sextarios frumenti et XU sextarios auene ad mensuram Castri Portuensis in dicta domo accipiendos .
Sciendum insuper quod fratribus dicte domus quando oportunitas se obtulerit , de assensu abbatis et conuentus Sancti Nichasii et presbyteri de Ceris licebit ut faciant conspirari , saluo iure parrochiali , capellam in dicta domo consistentem et quia ego H .
presbyter de Sancto Hylerio sigillum non habeo , sigillum domni H .
° de Sarquux Remensis archidiaconi presentibus litteris feci apponi .
| DE UILLARI ALERAN | Ego Alanus , miles de Uernolio , omnibus presentes litteras inspecturis , salutem .
Nouerint uniuersi , tam presentes quam futuri quod Wibertus et Milo fratres de Uilari Aleran uendiderunt ecclesie Sancti Nichasii Remensis precio XIIIIcim librarum remensium quamdam uineam quam possidebant in territorio de Florei , sitam in loco qui dicitur Chanois ; ego uero cum predicta uinea in dominio meo esset sita , concessi predicte ecclesie eam libere et pacifice in perpetuum possidendam , saluo michi censu trium denariorum ; concessi etiam predicte ecclesie terras et uineas quas hactenus possedit in prefato territorio libere et pacifice in perpetuum possidendas , saluo michi censu XII denariorum et una mina auene sicut hactenus michi soluere consueuit ecclesia ; hanc autem concessionem uxor mea Eustachia et filius meus Petrus spontanee approbauerunt .
| DE CAPELLANIA RUMIGNIACI | Ego Nicholaus , dominus de Ruminiaco notum facio , tam presentibus quam futuris quod pro remedio anime mee meorumque , constituo capellaniam apud Ruminiacum in capella mea superiori , saluo tamen iure parrochiali , cuius capellanie talis est continentia uidelicet quinque modii annone , medietas frumenti , medietas siliginis , ad terragium de Chanlines singulis annis accipiendi et LXa solidi laudunensis monete , medietas in Natali Domini et medietas in natali beati Iohannis Baptiste annuantim persoluendi et XX capones ad Natale Domini qui et etiam nummi in prefata uilla de Chanlines annuatim accipientur et quotienscumque dominus eiusdem castri ibidem manserit capellanus commensalis eius erit .
| Dei gratia dux Lothoringie , suus fidelis tam paratum quam debitum in omnibus obsequium .
Scire uos uolumus quod a nobis olim et a quodam nostro homine nobili uiro Yuano de Birbaco facta fuit collatio ecclesie Birbacensis abbati Sancti Nichasii et conuentui in Remis super qua collatione idem abbas in presenti litteras nostras habet penes se patentes ; nos autem pium factum dicti Yuani et nostrum ratum habere et ratificare uolentes uos sicut dominum nostrum omni quo possumus rogamus affectu quatinus iuxta tenorem memoratarum litterarum collationem prefatam auctoritate uestra , saluo iure episcopali , ita confirmare dignemini proter Deum et nos ut renitentibus si qui sint silentium imponatur et nos nobis ad gratiarum actiones teneamur in perpetuum .
Datum anno Domini M ° CC ° XXX ° III ° , apud Louanum , sabbato ante Assumptionem beate Uirginis .
| PRIUILEGIUM GENERALE | Ego Sanson , diuina miseratione Remorum archiepiscopus , apostolice sedis legatus , uniuersis Sancte Matris ecclesie filiis , tam presentibus quam futuris , in perpetuum .
Propterea dilecte fili in Christo Guido 40 abbas Sancti Nichasii iustis tuis petitionibus annuentes , quecumque monasterium a domino tibi commissum , iuste ac canonice , possidere dinoscitur , eidem firmiter et integre in perpetuum manere sancimus e quibus hec nominibus suis duximus exprimenda : ecclesiam Sancti Rumoldi Curte cum omnibus ad eam pertinentibus , terris uidelicet cultis et incultis , cum pratis , decimis , pascuis , mansuris et censu ; altare de Buxolio ; altare de Buxito cum capellaria et iure eorum que ad eam pertinent , data abbati Ioranno ab Ebalo de Buxito , per manui Herberti Cathalaunensis episcopi ; altare de Cappis 42 , altare de Sancto Basolo 43 ; uillam Sennicurt et ecclesiam eiusdem uille cum omnibus appendiciis suis et mansionilibus ad eam pertinentibus , cum pratis , siluis , uineis , terra culta et inculta et cursu aque et horum omnium banno et iusticia et omnimoda libertate , sicut Gofridus , comes Namurcensis et domina Berta hec tenuerant qui monasterio Sancti Nichasii olim ea in elemosinam contulerunt ; totam decimam de Buri preter UIIIuam partem ; medietatem decime de Wimbres .i .i ; altare de Bethanacurte cum molendino subiacente et piscaturas quam I Radulfus de Turro , concedente filio suo Radulfo , Sancto Nichasio dedit ; quartam partem alodii Hairimure quod iacet inter aquam Sancti Quentini et Bettenam Curtem , huius partem allodii unam dedit Radulfus , iunior de Turro et Herbertus bordellus et liberi eius Sancte Marie de Bettenacurte in elemosinam , alteram partem tenent monachi Sancti Nichasii de monachis de Euernicourt , concessu Rotberti , abbatis Sancti Huberti totiusque capituli ad censum Xcem et UIII ° denariorum .
Actum Remis , anno incarnati Uerbi M ° C ° LX ° , indictione UIII ; regnante Hludouico rege Francorum anno XX ° IIII ° ; archiepiscopatus autem nostri anno XX ° I ° .
| DE PRATO IN TERRITORIO D'ARNICURTE | Uniuersis presentes litteras inspecturis , magister Lucas de Giffo officialis domni Gometii , Remensis archidiaconi , salutem in Domino .
Nouerint uniuersi quod Iohannes carpentarius de Arnicurte , in curia domini mei constitutus , recognouit se tenere ab ecclesia Sancti Nichasii Remensis quoddam pratum situm in territorio de Arnicurte , in loco qui dicitur a Cochereus , inter pratum domini Nicholai de Arnicurte , militis , ex una parte et riuum qui dicitur Farmohauue ex altera et quosdam trecensus bladi minutos quos dicta ecclesia apud Arnicurt , ut dicitur , percipiebat et hoc mediantibus quinque solidis parisiensibus annui redditus , singulis annis reddendis a dicto Iohanne et ab heredibus eius qui predicta tenebunt , in festo beati Martini hyemalis apud Ceris nuncio speciali ecclesie predicte ; uoluit et consensit dictus Iohannes quod si ipse uel heredes sui qui predicta tenebunt , defecerint in solutione redditus predicti aliquo anno ad terminum prenotatum , nomine pene assignauit dictam ecclesiam pro premissis seruandis ad quoddam pratum quod dicit se habere situm in territorio de Arnicourt in loco qui dicitur Apetouzeur iuxta pasquerum promittens dictus Iohannes , fide prestita corporali quod dictum redditum ad terminum predictum , singulis annis prout superius est expressum dicte ecclesie persoluet nec contra predicta per se uel per alios quacumque ratione ueniet in futurum et se et heredes suos ad hoc seruandos quod superius est expressum obligauit .
| Othobonus 8 H , nepos et capellanus domini pape Remensis archidiaconus , omnibus presentes litteras uisuris , in Domino salutem .
Que omnia et singula prout superius sunt expressa prouida super hiis deliberatione habita de assensu dictorum abbatis et conuentus quam dicti presbyteri et nostro et etiam auctoritate curie nostre Remensis facta fuerunt et etiam ordinata ; et ut premissa perpetuum robur firmitatis optineant I sigillis curie nostre Remensis munimine fecimus roborari .
| HINC INCIPIUNT LITTERE CONUENTUS PRO PITANTIIS SUIS | Dei permissione Sancti Nichasii Remensis abbas et eiusdem totius loci conuentus , omnibus presentes litteras inspecturis , salutem in Domino .
Nouerint uniuersi quod nos redditus anniuersarium quos pro pitantiis habemus ut ad posterorum memoriam reducantur presentibus litteris dignum duximus inferendos ; et primo , anniuersaria illa que in tempore Drogonis abbatis instituta sunt in hunc modum : pro Laurentio et Elisabeth de Taisseio habemus X solidos remenses super domum suam ; pro magistro Burdino X solidos super domum Raimbaudi carnificis ; pro Heuda , matre Drogonis abbatis , X solidos remenses super uineas et prata que fuerunt presbyteri de Saumiers et empta a Drogone abbate ; similiter in festo beate Marie Magdalene X solidos Esuper predicta prata et uineas et UI -ff- L super decimam de Ceris et quatuor -ff-L quos presbyter Sancti Iohannis debet ; pro Macela de Atrio modium uini super uineam suam in Monte Ferrato ; pro magistro Adam canonico X solidos remenses super domum iuxta Sanctum Iohannem ; pro magistro Fulquino XU solidos remenses super domum suam in translatione beati Nichasii ; UIII solidos remenses accipiendos a thesaurario pro orto ad morum quem emit conuentus et pro domo Raimbaudi in uico nostro ubi habet III solidos de censu thesaurarius ; in die Cinerum XII -ff-L quos debet Fulcaudus Qualiers super domum suam ; pro abbate Rainaldo UIII solidos remenses super decimam de Zaut 9 emptam a Henrico de Noueio 10 pro UIII libris ; pro Gallero canonico , XIII solidos remenses accipiendos a maiore de Hundiliaca Curte pro XIII libris quas posuit conuentus ad molendinum d'Escheron ; pro Matheo thesaurario XX solidos remenses ad domum de Buxolio , pro marca aurea a predicto M .
data nobis de qua emimus U uigera terre iuxta molendinum de Baterez que tenet predicta domus ; pro Guidone burgense U solidos et pro Eustachio Batallo U solidos ad domum de Buxolio super XIII minetas bladi et IIIIor solidos et dimidium censuales que empte fuerunt de X libris de nummis conuentus a G .
milite de Mariolo ; pro Fredesende III solidos super quandam domum in uico Sancti Stephani ; pro Balduino de Uorges U solidos super domum suam ; pro Drogone presbytero de Mariolo X solidos remenses ad domum Sancti Hylarii super censum emptum X libras de nummis conuentus a Bernardo de Capella ; pro Remigio uinitore et eius uxore UI solidos super domum quam tenet Adams belins et X solidos remenses super quamdam uineam quam tenet prior de Bethanacurte ; pro Guiardo Maucouant X solidos remenses super domum suam ; pro Raimbaudo patre D .
abbatis X solidos remenses super domum Facoti ; pro Adelina Sicca U solidos super domum suam ; in annuntiatione beate Marie XX M remenses quos reddet maior de Hundiliacacorte pro XUIII libris positis a conuentu ad emptionem decime Sancti Germanimontis ; pro Theobaldo burgense X solidos remenses super quamdam uineam in campo Huardo quem tenet abbas ; pro sorore Arnulfi U solidos remenses super pratum Dudet de Periers ; pro Roberto Teutonico U solidos accipiendos super decimam Sancti Martini le Hureus ; pro Thoma patre Stephani XU solidos remenses super domum suam in foro ; pro Rainaldo Pedelupi XX solidos remenses apud Bou super modium frumenti et nemus quod ipse dedit nobis ; pro patre et pro matre Galteri abbatis XX solidos remenses accipiendos a maiore Sancti Nichasii pro XX libris positis a conuentu ad molendinum de Donterian ; pro Milone milite de Taisseio XII sextarios frumenti accipiendos ad decimam de Uilezeto quos accipiet abbas ad molendinum de Urileio que in excambo habemus pro molendino de Taisseio ubi primo nobis assignatum fuit predictum frumentum a predicto milite ; pro Marcheando redditus thelonei quem habebat apud Sanctum Hylerium et pro filio eius apud Donterian circa II solidos ; pro Petro clerico de Uile XIII solidos remenses quos reddet maior de Hundelicorte pro XIII libris quas habuit D .
abbas a conuentu et posuit ad redemptionem gruerie in Monte Reguli ; pro Adelaide comitissa XL solidos remenses quos reddet maior de Hundelicorte pro XL libris quas habuit abbas et posuit ad emptionem de N nemoris de Saint Imoge | ; pro Ellaudo canonico X solidos remenses super domum Antait de Bena ; pro Odierna de Atrio U solidos super domum suam ; pro Galtero Dabeuille X solidos remenses ad domum Sancti Hylarii pro X libris positis a conuentu ad redditus emptos a Gileto de Tannion ; in translatione sancti Thome XX solidos accipiendos ad decimam de Ceris et modium boni uini ; pro matre Oberti canonici XII solidos remenses accipiendos a maiore Sancti Nichasii pro XII libris positis super emptionem prati Garneri de Saumiers ; pro uxore Blandini X solidos super domum Hilduini ad burcam marcati ; pro Hugone de Retest XXX solidos remenses quorum XII accipientur super domus magistri Otonis , XIII super domum iuxta portam Ualorse et U ad domum Sancti Hylarii , pro C solidis quos predictus H .
posuit ad emptionem terre Radulfi ; pro Iacobo de Porta Carceris X solidos remenses super domum suam ; pro Hecelina , matre Morelli UIII solidos super domum Milonis forestarii ; pro magistro Acardo et presbytero de Sancto Clemente XX solidos remenses quos reddet domus Sancti Hylarii pro XX libris a predictis presbyteris nobis datis et positis ad emptionem terre Radulfi de Bethanauilla ; pro Haimardo de Uilla Domenica IIIIor solidos super masuram Sancti Syxti ; pro Galtero abbate , XXX solidos remenses quos reddet maior de Hondilicorte pro XXX libris positis a conuentu ad molendinum de Donterien ; pro Hugone comite U solidos super domum Hilduini ad burcam marcati et IIIIor solidos super domum iuxta furnum elemosine ; pro Radulfo decano , XX solidos remenses ad domum de Buxolio pro XX libris positis a conuentu ad decimam de Chezei et pro eodem UIII solidos super domum iuxta furnum elemosine , pro UIII libris ibi a conuentu positis pro Gilone de Roie , U solidos a maiore de Hundilicorte pro C solidos ab eo datis et positis ad decimam de Ceris emendam ; pro Remigio decano , UI solidos super domum Sancti Iohannis pro C solidis ibi a conuentu positis ; pro Radulfo Bercenaio UIII solidos super pratum in uico balneorum ; pro Thoma Baucent X solidos ad domum Sancti Hylarii pro X libris a conuentu positis ad emptionem terre Radulfi de Bethanauilla ; pro Amaurico canonico X solidos super ortum in Folla Pena ; pro Girardo des Mainils X solidos remenses de terra uicedomini solum ; pro Iohanne de Hospitalitio et uxore sua XXUI solidos remenses ad domum Sancti HylariiO de Buxolio pro XXUI libris positis a conuentu ad emptionem decime de Chezi ; pro Radulfo de Cotibus XXUIII solidos super ortos et prata apud Conz ; pro Remigio decano UI solidos super masuram Ermanfirdi pro IIIIor libris ibi positis a conuentu ; pro Rainero de Uirtuto U solidos a maiore Sancti Nichasii pro C solidos ab eodem positis ad decimam Sancti Germani Montis , in festo sancti Remigii XX solidos remenses super domum Herberti carpentarii ; pro Nicholao abbate X solidos super modium frumenti quem tenet prior de Castro ; pro Nicholao asinario , U solidos super domum suam ; pro Bertranno de Manre et Thoma de Marzellis et magistro Laurentio X solidos ad domum Sancti Hylarii pro X libris positis ad emptionem terre Radulfi de Bet 15 ; pro Iohanne abbate X solidos remenses super decimam de Burei ; pro uxore Stephani militis X solidos prouinienses super domum et ortum Costelet apud Buxolio ; pro Petro de Curmisseio II solidos super unam domum in Folla Pena ; pro Richero , canonico Sancti Timothei XX solidos remenses super quandam uineam in Monte Ual loso ; pro Milone abbate modium bladi , medietatem frumenti , medietatem auene ad decimam de Zaut pro XX libris a matre eius datis et positis ad emptionem huius decime a Henrico de Noueio ; pro D .
abbate XX solidos quos reddet maior Sancti Nichasii pro XX libris ab eo positis ad decimam de Ceris ; pro Gerberto scriptore UII solidos pro UII libris a conuentu positis super domum iuxta Sanctum Iohannem et eos reddet maior Sancti Nichasii ; pro Pontia et Aelide XX solidos remenses a maiore de Hondilicorte pro XX libris a conuentu positis ad emptionem decime de Ceris ; pro Heluide UIII solidos super domum iuxta ecclesiam Sancti Petri ueteris ; pro abbate Haiderico XX solidos ad domum Sancti Leodegarii de terra Hugonis Cati ; in festo Omnium Sanctorum XX solidos remenses et in crastino XX solidos qui omnes accipiendi sunt ad decimam Uillaris iuxta Raucort ; pro Roberto Crocardo XX solidos accipiendos a maiore Sancti Nichasii pro XX libris positis a conuentu ad emptionem bosci Warneti et XXX libris ad redditus emendos pro anniuersario suo ; pro magistro Nicholao de Lauanna U solidos ad domum de Birmia pro C solidis positis a conuentu ad emptionem decime de Zaut a Henrico de Noueio ; in festo sancte Katherine XX solidos remenses et in festo sancti Eligii XX solidos reddendos a priore de Fiuia pro modio frumenti acquisito a G .
burgensis , U libras a maiore de Hundilicorte pro C libris positis a conuentu ad emptionem decime de Ceris ; pro Guitero patre Symonis , X solidos a maiore Hundilicorte pro X libris a conuentu positis ad decimam de Ceris ; in conceptione beata Marie XX solidos pro XUIII libris positis a conuentu ad emptionem decime Sancti Germani Montis accipiendos ad ipsam decimam ; pro Hersende medietatem cuiusdam domus magistri Nicholai annuatim ; pro Raingarde , matre Stephani , XU solidos super domum suam in foro ; pro Guidone Pedelupi XXU solidos remenses a maiore de Hondelicurt pro XX libris a conuentu positis ad emptionem decime de Ceris ; in festo sancti Thome martyri , XX solidos a thesaurario pro molendina de Rahierpont que tenet ; pro Hugone de Retest U solidos ad domum Sancti Hylarii pro C solidis positis a conuentu ad emendos census et alios redditus ; pro Amando de Hanapes XL solidos remenses a maiore de Houdelicurt pro XL libris de quibus empta fuit uinea Costelet et quedam alia ; pro magistro Radulfo Fisico XX solidos a maiore de Hundelicurt pro XX libris positis a conuentu ad decimam Sancti Germani Montis .
Hec autem que secuntur ante temporis eius instituta fuerunt : pro Elizabeth Mordente Carnem X solidos ad domum Sancti Hylarii super furnum ; pro Rogero Bellando UI solidos de terra uicedomini solum de maioria Sancti Nichasii ; in festo sancti Amandi UIII solidos a thesaurario ; pro Rainero , filio Hermani , U solidos super domum Pugnarsel ; pro Absalon , filio Iohannis de Hospitalitio X solidos remenses ad decimam de Parni pro X libris ibi a conuentu positis ; pro Rainaldo milite , XX solidos remenses a maiofe Sancti Nichasii pro XX solidis nobis assignatis ad molendinum de Taisseio pro quibus habemus molendina de Urilleio ; pro Rogero Batallo XU solidos a thesaurario pro XU libris positis a conuentu ad decimam de Brancecort quam tenet thesaurarius ; pro Rogero , Hugone , Roberto et uxore eius X solidos ad domum de Buxolio pro X libris positis a conuentu ad molendinum de Baterez ; pro Nicholao argentario X solidos ad Uillam Dominicam pro X libris a conuentu positis ibi super census et redditus ; pro Basilide de Roceio et aliis UII solidos et pro Odone de Sancto Theoderico III ad domum Sancti Leodegarii pro furno de Mainil quod tenet ; pro sancto Saluatore XX solidos a maiore Sancti Nichasii pro decima Domini Martini empta a conuentu quam tenet abbas ; pro Ioranno abbate , X solidos a maiore Sancti Nichasii pro minutis decimis Sancti Germani Montis et Domini Martini quas posuit abbas ad camerarie redditus ; pro Hermanno , filio Fulconis , U solidos super domum Pugnarsel ; pro Milone , sacerdote de Parnaio X solidos ad decimam de Parni pro X libris a conuentu positis in eadem decima ; pro Geruasio , archiepiscopo , X solidos remenses ad furnum Sancti Hylarii in translatione beati Nichasii plenaria refectio a thesaurario persoluenda ; pro Henrico rege X solidos remenses ad domum Sancti Leodegarii pro furno de Hundelicort quod tenet ; in festo sancti Maurilii plenaria refectio de decima de Zaut ab abbate persoluenda ; debet tamen inde domus de Birmia X solidos , pro Stephano Cornic UI solidos a maiore Sancti Nichasii pro UI libris positis a conuentu ad decimam de Zaut ; pro Guidone abbate XX solidos a thesaurario reddendos pro capitagiis que tenet ; pro Rogero filio Bercendis , X solidos a thesaurario pro X libris positis a conuentu ad decimam de Bisannis quam tenet thesaurarius ; pro Radulfo Batallo , XU solidos remenses a thesaurario pro XU libris positis a conuentu ad decimam de Brancecort quam tenet thesaurarius ; pro Odone de Sancto Theoderico modium uini de Chalon quem debet abbas reddere ; pro Fulcone Alaut III solidos ad molendinum de Donterian ; pro Iohanne Sicco , U solidos super domum suam ; pro Iohanne Cato U solidos super domum in foro iuxta domum Blancardi in festo sanctorum Agricole et Uitalis XX solidos quos reddet domus de Buxolio ; pro Alexandro archidiacono UIII solidos ad domum de Buxolio pro UIII libris positis a conuentu ad emptionem molendini de Baterez quod tenet predicta domus ; pro Pontia Parua X solidos a thesaurario reddendos pro X libris positis ad decimam de Bisannis quam tenet thesaurarius .
Et sciendum est quod ego abbas statim ut uendidero maiorias has uidelicet de Hundelicort et de Burgo nostro uel alius per me eas uendiderit accepta cautione sufficienti de parte mea statim cogere teneor utrumque maiorem ut tam fide quam iuramento et fideiussoribus ydoneis conuentui se obligent ut partem ad ius eius pertinentem pro qua precium equipollens recipio in granariis meis uidelicet in decimis de Ceris et de Sancti Germani Monte et aliis redditibus tempore meo acquisitis ubi posuit nummos suos conuentus ad diem certum ad abbatiam apportabunt ; ad recipiendos omnes hos redditus decreuimus ut electis a conuentu tribus fratribus et abbati per priorem presentatis , ex hiis duos abbas instituet et per manus illorum duorum hos omnes anniuersariorum redditus et illos qui pro anniuersariis de cetero apud nos statuentur et omnes elemosinas ecclesie in quibus duas partes habet conuentus , thesaurarius tertiam , usque ad XX solidos et infra si autem elemosina XX solidos excesserit , nichil habebit thesaurarius sed ad emendos redditus seruabiturQ et hos redditus cum predictis per manus iamdictorum fratrum statuimus sine diminutione ad pitantias conuentus tamen sine famulorum prebendis expendi qui duo fratres coram priore et usque ad UIII uel X de conuentu de expenso semel in mense computabunt ; si uero dominus abbas uoluerit interesse bene licebit .
Et sciendum est quod ego abbas debeo dare conuentui singulis annis XLI modios boni uini accipiendos infra abbatiam in uindemiis dum calcabitur pro pitantiis festiualibus , quorum XXI de Saumiers et XX de abbatia pro infirmis autem et minutis et hospitibus regularibus et conuentualibus et nostri ordinis monachis , uineas omnes quas de elemosina Ernulfi clerici habebat conuentus eas conuentui approbaui ; preterea ego concessi conuentui meo decimas perpetuo habendas in uineis tempore meo quocumque modo acquisitis tam de nouo plantatis quam emptis scilicet in parochiatu de Saumiers , apud Montem Reguli , apud Buxolium , apud Buregnimontem cum XLI modiis predictis ab uno ex predictis fratribus statuimus in proprio cellario seruaturos .
I A Dei permissione Sancti Nichasii Remensis abbas , omnibus presentes litteras inspecturis .
| DE ADIECTIONE ET ORDINATIONE EARUMDEM | Symon , Dei permissione Sancti Nichasii Remensis abbas , omnibus presentes litteras inspecturis , salutem in Domino .